
Diben y Swydd
	
Bydd y Gweinyddwr Cyllid yn rhan o’r tîm Grantiau Ewropeaidd a Phrosiectau Mawr (adran Grantiau a Chontractau Ymchwil) Adran Gwasanaethau Ymchwil y Brifysgol sy'n cefnogi gweinyddiaeth ariannol prosiectau ymchwil ar raddfa fawr a ariennir yn allanol (gan gynnwys cyllid Ewropeaidd). 

Bydd cyfrifoldebau’n cynnwys paratoi adroddiadau ariannol, monitro cyllidebau, cysoni cyfrifon a rhoi gwybod am gymhwysedd costau a gofynion arianwyr, yn fewnol i'r Brifysgol ac i bartneriaid allanol.

Mae'r tîm Grantiau Ewropeaidd a Phrosiectau Mawr yn ymdrin â rheoli cyllid cyn ac ar ôl dyfarnu cyllid o ffynonellau'r Undeb Ewropeaidd megis Horizon Europe, ynghyd â nifer gyfyngedig o ddyfarniadau penodol ar raddfa fawr, cymhleth ac arian cyfatebol o gynlluniau megis Cronfa Cryfder Mewn Lleoedd UKRI.




Dyletswyddau a Chyfrifoldebau
	Prif Ddyletswyddau
· Rhoi cyngor ac arweiniad manwl ar ofynion arianwyr a phrosesau a gweithdrefnau rheoli ariannol prosiectau i gwsmeriaid mewnol ac allanol, gan ddefnyddio synnwyr cyffredin a bod yn greadigol wrth awgrymu'r camau gweithredu gorau lle bo’n briodol, a chyfrannu at ddatrys materion mwy cymhleth. 
· Paratoi hawliadau ariannol chwarterol y Brifysgol, ar gyfer prosiectau sydd wedi’u dewis i'r ariannwr mewn modd amserol, gan sicrhau bod yr holl gostau a godir yn unol â Rheoliadau Ariannol y Brifysgol a’r Ariannwr perthnasol.
· Adolygu cyllid y prosiect yn ystod y cyfnod cyd-drafod a/neu ddyfarnu a diweddaru systemau gydag unrhyw newidiadau yn unol â hynny.
· Gweithio gydag eraill i argymell ffyrdd gwell o weithio.
· Sefydlu perthnasoedd cynhyrchiol ag enwau cyswllt pwysig er mwyn helpu i wella gwasanaethau, gan ddatblygu cysylltiadau cyfathrebu priodol ag Ysgolion/Cyfarwyddiaethau'r Brifysgol a chyrff allanol yn ôl yr angen.
· Goruchwylio'r holl weithdrefnau ardystio archwilio grantiau angenrheidiol.
· Monitro cyllidebau prosiect, paratoi adroddiadau chwarterol, adolygu cyfraddau cyfnewid a chynghori prif ymchwilwyr am unrhyw amcangyfrif o danwario neu orwario.
· Cyflawni amrywiaeth o ddyletswyddau gweinyddol i gefnogi'r tîm a'r adran.
· Casglu a dadansoddi data o adroddiadau ariannol prosiectau i gynorthwyo wrth wneud penderfyniadau, sefydlu tueddiadau a phatrymau sylfaenol mewn gwariant pan nad yw prosiectau'n gwario yn unol â'r gyllideb/proffiliau y cytunwyd arnynt a llunio adroddiadau yn ôl yr angen.
· Sicrhau bod yr holl gofnodion sy'n ymwneud â'r Brifysgol a phartneriaid y prosiect yn cael eu cynnal yn unol â rheoliadau'r Brifysgol a'r Ariannwr ac yn bodloni gofynion archwilio mewnol ac allanol.
· Mynd ati i gasglu gwybodaeth gyfredol am reoliadau'r ariannwr, cymhwysedd costau a thystiolaeth ategol a chynghori Prif Ymchwilwyr, Rheolwyr Prosiectau, aelodau cysylltiedig o'r tîm prosiect a phartneriaid prosiect am y gofynion hynny.

Dyletswyddau Cyffredinol
· Cadw at holl bolisïau'r Brifysgol a datblygu’n bersonol ac yn broffesiynol mewn ffordd briodol.
· Cyflawni dyletswyddau eraill o bryd i’w gilydd nad ydynt wedi'u nodi uchod ond sy'n cyd-fynd â gofynion y swydd.
· Sicrhau bod dealltwriaeth o bwysigrwydd cyfrinachedd yn sail i’r holl waith.
· Arddel Gwerthoedd ac Ymddygiadau’r Gwasanaethau Proffesiynol neu’r hyn sy’n cyfateb iddynt yn lleol.



Manyleb yr Unigolyn 
	Meini Prawf Hanfodol (hyd at 10)

	
Cymwysterau ac Addysg
1. NVQ 3/Lefel A neu gymhwyster cyfatebol a/neu brofiad mewn rheoli prosiectau ariannol.
Gwybodaeth, Sgiliau a Phrofiad
2. Profiad sylweddol o weithio mewn swydd weinyddol ariannol.
3. Gwybodaeth arbenigol am fonitro gwariant prosiectau a pharatoi adroddiadau ariannol.
4. Y gallu i sefydlu systemau a gweithdrefnau swyddfa safonol a’u gwella fel y bo’n briodol.

Gwasanaeth i Gwsmeriaid, Cyfathrebu a Gweithio mewn Tîm

5. Y gallu i gyfleu gwybodaeth arbenigol a chymhleth yn effeithiol ac yn broffesiynol i ystod o gwsmeriaid sydd â lefelau amrywiol o ddealltwriaeth.
6. Gallu diamheuol i gynghori a dylanwadu ar randdeiliaid allweddol.
7. Tystiolaeth o allu i ymchwilio i anghenion cwsmeriaid ac addasu'r gwasanaeth yn unol â hynny er mwyn sicrhau eich bod yn cyflwyno gwasanaeth o safon.

Cynllunio, Dadansoddi a Datrys Problemau

8. Tystiolaeth o allu datrys problemau drwy gymryd y cam cyntaf a bod yn greadigol, nodi a chynnig atebion ymarferol a datrys problemau pan fydd ystod o opsiynau posibl ar gael.
9. Tystiolaeth o allu i ddadansoddi prosesau a gweithdrefnau, a chynghori ar welliannau.
10. Tystiolaeth o allu gweithio heb oruchwyliaeth, gan gadw at derfynau amser, cynllunio a phennu blaenoriaethau ar gyfer eich gwaith eich hun.

	Meini Prawf Dymunol (os yn briodol)

	
1. Profiad o ddefnyddio systemau cyfrifyddu ariannol Oracle.
2. Profiad o weinyddu ariannol mewn sefydliad Addysg Uwch neu sefydliad arall yn y sector cyhoeddus.
3. Profiad o gadw at reolau ariannu cyrff ariannu allanol a/neu reolaeth ariannol grantiau a ariennir yn allanol.
4. Rhuglder yn y Gymraeg, yn ysgrifenedig ac ar lafar.

